જોકે ખુદ ડોન બ્રેડમેને માંકડનો પક્ષ લીધો હતો અને તેમણે લખ્યું હતું કે માંકડે કાંઈ ખોટું કર્યું ન હતું કેમ કે નિયમ મુજબ બેટ્સમેનથી બોલ ફેંકાઈ જાય નહીં ત્યાં સુધી ક્રિઝ છોડાતી નથી. બીજું, આમ કરતાં અગાઉ વિનુ માંકડે બ્રાઉનને ચેતવણી પણ આપી હતી. સિડની ખાતેના આ બનાવ અગાઉ ઓસ્ટ્રેલિયન ઇલેવન સામે રમતી વખતે પણ માંકડે બિલ બ્રાઉનને આવી ચેતવણી આપ્યા બાદ રનઆઉટ કર્યા હતા. આજે પણ કોઈ બોલર આવી રીતે વિકેટ લે તો તેને માંકડેડ આઉટ કહેવાય છે. આ પ્રકારની સિદ્ધિ ડોન બ્રેડમેન કે ગાવસ્કર, સચિન તેંડુલકરને પણ સાંપડી નથી.